Gedagte vir die dag: God praat om die skuldige aan die lig te bringArgieffoto: pixabay.com Die matrose sê toe vir mekaar: “Kom ons trek lootjies sodat ons kan vasstel wie hierdie krisis veroorsaak het.” Hulle het dit gedoen en Jona is uitgewys. (Jona 1:7) Net God kan vir jou spesifieke aanwysings gee om sy doel en sy planne tot uitvoer te bring. God het die heidense matrose gebruik om met die ongehoorsame Jona af te reken. As Hy sy plan in ’n spesifieke situasie vir heidene beskikbaar stel, dan kan Hy mos vir jou ook spesifieke aanwysings vir jou lewe gee. Leier in elke lewensituasie, praat vandag met my. U ken die situasie waarin ek my bevind. Ek erken nou hoe dringend ek U nodig het in elke situasie in my lewe. Ek wag dat U met my praat sodat ek kan uitvind hoe om uit hierdie gemors te kom en U te gehoorsaam en te beleef. Amen.